b"\n_START_ARTICLE_\nETRS89\n_START_PARAGRAPH_\nL'ETRS89 (sigles en angl\xc3\xa8s d'European Terrestrial Reference System 1989) o Sistema de Refer\xc3\xa8ncia Terrestre Europeu 1989 \xc3\xa9s un sistema de refer\xc3\xa8ncia geod\xc3\xa8sic lligat a la part estable de la placa continental europea. Aquest datum geod\xc3\xa8sic espacial \xc3\xa9s consistent amb els moderns sistemes de navegaci\xc3\xb3 per sat\xc3\xa8l\xc2\xb7lit GPS, GLONASS i l'europeu GALILEU._NEWLINE_El seu origen es remunta a la resoluci\xc3\xb3 de 1990 adoptada per EUREF (Subcomissi\xc3\xb3 de l'Associaci\xc3\xb3 Internacional de Geod\xc3\xa8sia, AIG, per al Marc de Refer\xc3\xa8ncia Europeu) i traslladada a la Comissi\xc3\xb3 Europea a 1999, pel que est\xc3\xa0 sent adoptat successivament per tots els pa\xc3\xafsos europeus.\n_START_SECTION_\nETRS89 a Espanya\n_START_PARAGRAPH_\nA Espanya i el 1995, la compensaci\xc3\xb3 de la xarxa geod\xc3\xa8sica de Can\xc3\xa0ries, dins del marc de la Xarxa Geod\xc3\xa8sica Nacional per T\xc3\xa8cniques Espacials (REGENTE), va suposar la materialitzaci\xc3\xb3 del sistema anomenat REGCAN95, completament compatible amb el sistema ETRS89._NEWLINE_Pel Reial decret 1071/2007, de 27 de juliol, que regula el sistema geod\xc3\xa8sic de refer\xc3\xa8ncia oficial a Espanya, s'adopta el sistema ETRS89, substituint el sistema geod\xc3\xa8sic de refer\xc3\xa8ncia regional ED50, oficial fins llavors en l'\xc3\xa0mbit de la pen\xc3\xadnsula Ib\xc3\xa8rica i les Illes Balears, permetent una completa integraci\xc3\xb3 de la cartografia oficial espanyola amb els sistemes de navegaci\xc3\xb3 i la cartografia d'altres pa\xc3\xafsos europeus. Aix\xc3\xad mateix, es proposa un nou conjunt de coordenades de les cantonades de fulls del Mapa Topogr\xc3\xa0fic Nacional a escala 1:50.000 (MTN50) i les seves divisions. Per la migraci\xc3\xb3 es disposa d'un per\xc3\xadode transitori fins a l'1 de gener de 2015 en qu\xc3\xa8 podran conviure els dos sistemes."